এর ফলে বুধবার আসনটি শূন্য ঘোষণা করে গেজেট প্রকাশ করে ইসি। সংবিধান অনুযায়ী কোনো আসন শূন্য ঘোষণা করে গেজেট প্রকাশের ৯০ দিনের মধ্যে নির্বাচন অনুষ্ঠিত হওয়ার বাধ্যবাধকতা রয়েছে। ৫ জানুয়ারির দশম জাতীয় সংসদ নির্বাচনে বেসরকারিভাবে রংপুর-৬ আসনে জয়ী হন শেখ হাসিনা। ঘোষিত ফলাফল অনুযায়ী তিনি নৌকা প্রতীক নিয়ে ১ লাখ ৪৮ হাজার ৫৯৯ ভোট পেয়ে জয়ী হন। তার নিকটতম প্রতিদ্বন্দ্বী লাঙল প্রতীক নিয়ে জাপার নুর আলম জাদু মাত্র ৪ হাজার ৯৬৯ ভোট পান। রংপুর-৬ আসনে মোট ভোটার সংখ্যা ২ লাখ ৬২ হাজার ৭৩৫।